กาแฟเย็นเวียดนาม

กาแฟเย็นเวียดนาม () เป็นสูตรกาแฟเวียดนามแบบดั้งเดิม ปรุงโดยใช้เมล็ดกาแฟบดที่ผ่านการคั่วระดับกลางจนถึงเข้ม โดยการเทน้ำร้อนให้ไหลผ่านเมล็ดกาแฟบดลงไปยังแก้วด้านล่างที่ใส่นมข้นไว้ก่อนแล้ว จากนั้นจึงเติมน้ำแข็งลงไปในแก้ว 

 รูปแบบต่าง ๆ 
รูปแบบของกาแฟเย็นเวียดนามมีตั้งแต่การเพิ่มน้ำแข็ง น้ำตาล หรือนมข้น รูปแบบที่ได้รับความนิยมคือ ก่าเฟเสือด๊า () หรือ เนิวด๊า ( ในภาคเหนือ) ซึ่งเป็นกาแฟเย็นที่ใส่นมข้นหวาน วิธีปรุงคือการใส่นมข้นหวาน 2-3 ช้อนโต๊ะหรือมากกว่านั้นลงในแก้วก่อนที่จะเริ่มกระบวนการกรองกาแฟแบบหยดร้อน รูปแบบอื่น ๆ ได้แก่:

 กาแฟดำ (ร้อนหรือเย็น) - ก่าเฟเดน ()
 กาแฟขาว/กาแฟแบบไซ่ง่อน - บั่กสิว (; ): นมร้อนหรือนมเย็นที่เพิ่มกาแฟเข้าไปเล็กน้อย เป็นเครื่องดื่มของชาวเวียดนามกวางตุ้ง คล้ายคลึงกับลัตเตมักกีอาโต มีต้นกำเนิดและเป็นที่นิยมในไซ่ง่อนและเจอะเลิ้น
 กาแฟใบเตย - ก่าเฟล้าเดื๊อ (): ทำจากกาแฟ น้ำใบเตยเข้มข้น และน้ำผึ้ง 
 กาแฟมะพร้าว - ก่าเฟเดื่อ (): ทำจากกาแฟ กะทิ และนมข้น
 กาแฟปั่น - ซิญโต๊ก่าเฟ () 
 กาแฟไข่ - ก่าเฟจึ๊ง (): ทำจากกาแฟ ไข่แดงของไข่ไก่ และนมข้น มีรสชาติและเนื้อสัมผัสคล้ายกับตีรามีซูและเอ็กน็อก เป็นที่นิยมในฮานอย
 กาแฟครีมเกลือ - ก่าเฟแกมหมั่น (): รูปแบบกาแฟเย็นจากเว้
 กาแฟอาโวคาโด - ก่าเฟเบอ (): ทำจากกาแฟ อาโวคาโด นมข้น และผงวานิลลา

 ประวัติ 
กาแฟถูกนำเข้ามาในประเทศเวียดนามเมื่อ ค.ศ. 1857 โดยบาทหลวงคาทอลิกชาวฝรั่งเศสในรูปแบบต้นกาแฟสายพันธุ์อะราบิกาต้นเดียว เครื่องดื่มกาแฟได้รับการดัดแปลงให้มีรูปแบบต่าง ๆ ตามแต่ละภูมิภาค ในช่วงเวลานั้นนมสดในประเทศเวียดนามยังมีปริมาณจำกัด เพราะอุตสาหกรรมฟาร์มโคนมยังอยู่ในช่วงเริ่มต้น ชาวฝรั่งเศสและชาวเวียดนามจึงเริ่มใช้นมข้นหวานผสมกับกาแฟคั่วเข้มแทน

ประเทศเวียดนามยังไม่ได้เป็นผู้ส่งออกกาแฟรายใหญ่จนกระทั่งมีการปฏิรูปโด๋ยเม้ยและการเปิดเสรีทางเศรษฐกิจภายหลังสงคราม ปัจจุบันมีไร่กาแฟจำนวนมากอยู่ทั่วที่สูงตอนกลาง ปัจจุบันประเทศเวียดนามเป็นผู้ผลิตกาแฟสายพันธุ์โรบัสตารายใหญ่ที่สุด และเป็นผู้ผลิตกาแฟรายใหญ่เป็นอันดับ 2 ของโลก

 ดูเพิ่ม 
 กาแฟไข่ 
 ประเภทของกาแฟ

 อ้างอิง 

 แหล่งข้อมูลอื่น 

 Cà phê sữa đá, it's what's should be in your cup [sic] at ChestBrew.com
 History of Vietnamese Coffee and photographed step-by-step brewing at HungryHuy.com
 Illustrated instructions at wanderingspoon.com
 Vietnamese coffee recipe and notes at Coffeefaq.com

หมวดหมู่:กาแฟ
หมวดหมู่:เครื่องดื่มเวียดนาม
หมวดหมู่:เปิดตัวในปี พ.ศ. 2400